CELEX: 32017R0659
Language: hu
Date: 2017-04-06 00:00:00
Title: A Bizottság (EU) 2017/659 végrehajtási rendelete (2017. április 6.) a Kínai Népköztársaságból és Tajvanról származó, egyes készterméknek vagy nem annak minősülő, rozsdamentes acélból készült, tompahegesztéses csőszerelvények behozatalára vonatkozó végleges dömpingellenes vám kivetéséről szóló (EU) 2017/141 végrehajtási rendelet módosításáról

7.4.2017   
               
               
                  HU
               
               
                  Az Európai Unió Hivatalos Lapja
               
               
                  L 94/9
               
            A BIZOTTSÁG (EU) 2017/659 VÉGREHAJTÁSI RENDELETE
      (2017. április 6.)
      a Kínai Népköztársaságból és Tajvanról származó, egyes készterméknek vagy nem annak minősülő, rozsdamentes acélból készült, tompahegesztéses csőszerelvények behozatalára vonatkozó végleges dömpingellenes vám kivetéséről szóló (EU) 2017/141 végrehajtási rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 9. cikke (4) bekezdésére,
      mivel:
      
                  (1)
               
               
                  Az (EU) 2017/141 bizottsági végrehajtási rendelettel (2) végleges dömpingellenes vámok kerültek kivetésre a Kínai Népköztársaságból és Tajvanról származó, egyes készterméknek vagy nem annak minősülő, rozsdamentes acélból készült, tompahegesztéses csőszerelvények behozatalára.
               
            
                  (2)
               
               
                  Az (EU) 2017/141 végrehajtási rendelet (285) preambulumbekezdése szerint a vállalatoknak, amelyekre egyedi dömpingellenes vámok vonatkoznak, a tagállamok vámhatóságai felé érvényes kereskedelmi számlát kell bemutatniuk. Ezen előírást azonban nem tették kötelezővé az elfogadott rendeletben,
               
            
                  (3)
               
               
                  Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdése értelmében létrehozott bizottság véleményével.
               
            
                  (4)
               
               
                  A fentiek fényében és az (EU) 2016/1036 rendelet 9. cikkének (4) bekezdése értelmében az (EU) 2017/141 végrehajtási rendelet 1. cikkét ennek megfelelően módosítani kell,
               
            ELFOGADTA EZT A RENDELETET:
      1. cikk
      Az (EU) 2017/141 végrehajtási rendelet 1. cikke helyébe a következő szöveg lép:
      
         „1. cikk
         (1)   Végleges dömpingellenes vámot vetnek ki a Kínából és Tajvanról származó, ausztenites korrózióálló minőségű acélból készült, tompahegesztéses, az AISI 304, 304L, 316, 316L, 316Ti, 321 és 321H és azokkal más szabványok szerint egyenértékű típusoknak megfelelő, nem karimás, késztermék vagy nem annak minősülő olyan csőszerelvények behozatalára, amelyek legnagyobb külső átmérője legfeljebb 406,4 mm és falvastagsága legfeljebb 16 mm, átlagos felületi érdessége (Ra) pedig legalább 0,8 mikrométer. E termék az ex 7307 23 10 és az ex 7307 23 90 KN-kód (TARIC-kódok: 7307231015, 7307231025, 7307239015, 7307239025) alá tartozik.
         (2)   Az (1) bekezdésben meghatározott és az alább felsorolt vállalatok által előállított termékek esetében alkalmazandó végleges dömpingellenes vámtételek a következők:
         
                     Vállalat
                  
                  
                     Végleges dömpingellenes vámtétel (%)
                  
                  
                     TARIC-kiegészítő kód
                  
               
                     
                        Tajvan
                     
                  
               
                     King Lai Hygienic Materials Co., Ltd
                  
                  
                     0,0
                  
                  
                     C175 
                  
               
                     Ta Chen Stainless Pipes Co., Ltd
                  
                  
                     5,1
                  
                  
                     C176 
                  
               
                     Minden más vállalat
                  
                  
                     12,1
                  
                  
                     C999 
                  
               
                     
                        Kínai Népköztársaság
                     
                  
               
                     Zhejiang Good Fittings Co., Ltd
                  
                  
                     55,3
                  
                  
                     C177 
                  
               
                     Zhejiang Jndia Pipeline Industry Co., Ltd
                  
                  
                     48,9
                  
                  
                     C178 
                  
               
                     Suzhou Yuli Pipeline Industry Co., Ltd
                  
                  
                     30,7
                  
                  
                     C179 
                  
               
                     Jiangsu Judd Pipeline Industry Co., Ltd
                  
                  
                     30,7
                  
                  
                     C180 
                  
               
                     
                        Minden más együttműködő vállalat:
                     
                  
               
                     Alfa Laval Flow Equipment (Kunshan) Co., Ltd
                  
                  
                     41,9
                  
                  
                     C182 
                  
               
                     Kunshan Kinglai Hygienic Materials Co., Ltd
                  
                  
                     41,9
                  
                  
                     C184 
                  
               
                     Wifang Huoda Pipe Fittings Manufacture Co., Ltd
                  
                  
                     41,9
                  
                  
                     C186 
                  
               
                     Yada Piping Solutions Co., Ltd
                  
                  
                     41,9
                  
                  
                     C187 
                  
               
                     Jiangsu Huayang Metal Pipes Co., Ltd
                  
                  
                     41,9
                  
                  
                     C188 
                  
               
                     Minden más vállalat
                  
                  
                     64,9
                  
                  
                     C999 
                  
               (3)   A (2) bekezdésben említett vállalatok számára meghatározott egyedi vámtétel alkalmazásának feltétele, hogy a tagállamok vámhatóságainak olyan érvényes kereskedelmi számlát mutassanak be, amelyen szerepel az említett számlát kibocsátó vállalat név és beosztás szerint azonosított tisztségviselője által keltezett és aláírt alábbi nyilatkozat: „Alulírott igazolom, hogy az e számla tárgyát képező, az Európai Unióba történő kivitelre értékesített (volumen) (érintett terméket) a(z) (vállalat neve és címe) (TARIC-kiegészítő kód) állította elő a(z) (érintett országban). Kijelentem, hogy az e számlán szereplő adatok hiánytalanok és megfelelnek a valóságnak.” Amennyiben ilyen számlát nem mutatnak be, úgy a „minden más vállalatra” érvényes vámtételt kell alkalmazni.
         (4)   Amennyiben a Kínai Népköztársaság bármely exportáló gyártója elegendő bizonyítékot szolgáltat a Bizottságnak arra vonatkozóan, hogy:
         
                     a)
                  
                  
                     nem exportálta az Unióba az 1. cikk (1) bekezdésében meghatározott terméket a vizsgálati időszak során (2014. október 1-jétől2015. szeptember 30-ig),
                  
               
                     b)
                  
                  
                     nem áll kapcsolatban a Kínai Népköztársaság azon exportőreivel vagy gyártóival, amelyekre az e rendelettel bevezetett intézkedések alkalmazandók, valamint
                  
               
                     c)
                  
                  
                     az érintett terméket az Unióba ténylegesen csak a vizsgálati időszak után exportálta, vagy visszavonhatatlan szerződéses kötelezettséget vállalt arra, hogy jelentős mennyiséget exportál az Unióba, az 1. cikk (2) bekezdésében foglalt táblázat módosítható az új exportáló gyártónak a mintába fel nem vett együttműködő vállalatok jegyzékébe történő felvételével, amely vállalatra így a mintába felvett vállalatokra érvényes vámtétel súlyozott átlagát kell alkalmazni.
                  
               (5)   Eltérő rendelkezés hiányában a vámokra vonatkozó hatályos rendelkezések alkalmazandók.”
      
      2. cikk
      Ez a rendelet az Európai Unió Hivatalos Lapjában való kihirdetését követő napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. április 6-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 176., 2016.6.30., 21. o.
      
      
         (2)  A Bizottság (EU) 2017/141 végrehajtási rendelete (2017. január 26.) a Kínai Népköztársaságból és Tajvanról származó, egyes készterméknek vagy nem annak minősülő, rozsdamentes acélból készült, tompahegesztéses csőszerelvények behozatalára vonatkozó végleges dömpingellenes vám kivetéséről (HL L 22., 2017.1.27., 14. o.).